එහිදී මේ සත්වෝද්‍යානයේ II අදියර යටතේ එහි දියුණුවට තුර්කියේ ආවේනික කුරුල්ලන් , සුදු මුවන් ලබාදීමට ද පුරපතිවරයා එකඟතාවය පළ කෙළේය.තුර්කියේ සංස්කෘතික, ආර්ථික හා සමාජයීය ගති ලක්ෂණ බෙහෛවින් සමාන රඹුක්කන පුරවරය සිය සහෝදර නගරය ලෙස වැඩිදියුණු කිරීමට තෝරා ගැනීම පිළිබඳව පාර්ලිමේන්තු මන්ත්‍රී කණක හේරත් මහතා ඔවුන්ට ස්තූතිය පළ කළේය.සබරගමුව පළාත් සභාව, රඹුක්කන ප්‍රාදේශීය සභාව, රඹුක්කන, ප්‍රාදේශීය ලේකම් කාර්යාලය හා සෙසු රාජ්‍ය ආයතනවලට මින් සුවිශාල අගයක් එක් වන බවද පාර්ලිමේන්තු මන්ත්‍රීවරයා කීය.ශ්‍රී ලංකාවෙන් සංස්කෘතික කණ්ඩායමක්, ව්‍යාපාරික ප්‍රජා නියෝජිතයෝ පිරිසක් නුදුරේදීම තුර්කිය බලා පිටත් කර එහි ජීවත්වන පිරිස සමඟ අත්දැකීම් බෙදා හදා ගැනීමට පියවර ගන්නා බවද කණක හේරත් මහතා පැවැසීය.තුර්කියේ ශ්‍රී ලංකා තානාපති භාරතී විජේරත්න මහත්මියගේ මැදිහත්වීම මත සබරගමුවේ රඹුක්කන නගරයත් අතර අවබෝධතා ගිවිසුම අස්සන් තැබුණි.